als_Latn dik_Latn sag_Latn
Erhard Busek: Serbia duhet sa më parë të njeh Kosovën
Ish drejtuesi i Paktit të Stabilitetit Erhard Busek ka deklaruar se Serbia duhet të njeh Kosovën sa më parë që është e mundur.
Këto komente Busek i bëri në emisionin "Info Magazine" të Klan Kosovës, i cili deklaroi se e vetmja rrugë për të ecur në drejtim të BE-së është pajtimi i realitetit të ri të krijuar në Ballkan, ndonëse austriaku bëri me dije se pajtimi i plotë kosovaro -serb mund të merrë kohë.
Busek tha se edhe BE-ja e ka kuptuar këtë cështje, andaj ai bëri me dije se edhe pesë vendet e bllokut 28 anëtarësh do të duhet të lëvizin, derisa hodhi poshtë shembullin e krahasimit të Kosovës me Kataluninë kur ka komentuar arsyet zyrtare të Spanjës.
Busek, i cili njeh mirë zhvillimet në rajon ka bërë thirrje për më shumë bashkëpunim ndërshtetërorë, me qëllim të forcimit të rrugës së BE-së.
Ai e ka quajtur të padrejtë izolimin e kosovarëve kur ka komentuar liberalizimin e vizave. Ish drejtuesi i Paktit të Stabilitetit në këtë intervistë ka thënë se izolimi është vetëm një faktor, ndërsa ka nxjerrë në sipërfaqe papunësinë dhe mungesën e zhvillimit ekonomik të Kosovës si arsye e migrimit ilegal masiv.
Ai ka bërë thirrje që të forcohet sundimi i ligjit, të tërhiqen investitorë të huaj dhe të investohet në arsimimin e të rinjëve, të cilën e ka quajtur potencial më të madh të Kosovës.
als_Latn als_Latn als_Latn als_Latn als_Latn als_Latn als_Latn